ועדת הכלכלה, כנסת 18, פרוטוקול מספר 930, 2012-07-24 11:30

נחמן שי: שלום, ברוכים הבאים.

נחמן שי: אנחנו דנים עכשיו בתקנות התעבורה בדבר מערכת לדיווח ומעקב על עבירות תעבורה.

נחמן שי: יסוד העניין הוא בהצעת החוק של ידידי, חבר הכנסת זאב בילסקי.

נחמן שי: אני מבין שמשרד התחבורה הסכים, זה עבר ועדת שרים.

נחמן שי: אני מבקש מנציגי משרד התחבורה להציג את התקנות ולהסביר.

חוה ראובני: אנחנו נמצאים כאן עם התקנות שמבקש להתקין שר התחבורה למימוש החוק שנחקק לפני מספר חודשים בעניין המערכת לדיווח ומעקב.

חוה ראובני: התקנות עוסקות בשני דברים.

חוה ראובני: אחד זה העניין של הסימון של המדבקות על כלי הרכב והפרטים לגבי איך אפשר להגיש את הדיווח.

חוה ראובני: השני הוא החובה של התאגידים להעביר לרשות דוח סטטיסטי על התלונות ועל מה שהתקבל.

חוה ראובני: המהויות של הטיפול בתלונות ומסגרת הסמכות לטיפול בתלונות נמצאות בתוך החוק עצמו.

חוה ראובני: התקנות מצומצמות בהיקפן.

חוה ראובני: הנוסח הוגש על ידי שר התחבורה.

עדנה צונץ: אני, כמו שרבים כאן יודעים, אם שכולה.

עדנה צונץ: אני איבדתי את הבן שלי שהיה מפקד מטוס ללא טייס בתאונת דרכים קטלנית בה נהרגו 3 אנשי צבא קבע.

עדנה צונץ: לנהג שנהג במשאית שהרגה אותו היו 82 עבירות תנועה.

עדנה צונץ: כשהבאנו את הצעת החוק דרך חבר הכנסת בילסקי הבנו שיש כאן כלי שמשרת את הציבור, כלי שיכול לחסוך תאונות דרכים, כלי שיכול לחסוך מוות והרס ממשפחות.

עדנה צונץ: אנחנו נשארנו עם תאומים בני 4 חודשים וילד בן 5.

עדנה צונץ: החיים שלנו נהרסו.

עדנה צונץ: יש כאן כמה רעיונות סביב התקנות האלו שמביאים הנציגים של קציני בטיחות בתחבורה שיש להם צי מכוניות רב.

עדנה צונץ: לא בטוח שתמיד אפשר ויש להם את האפשרות לקיים את הנוהל ולשמור על הנהג מפני עבירות ומפני תלונות.

עדנה צונץ: אי אפשר שהנהגים ייסעו בכביש כמו פראי אדם ואנחנו נשלם בדמנו, בבננו, בנכדנו, בילדנו.

עדנה צונץ: לא ניתן.

עדנה צונץ: יש לנו מקורות שהם די מוסמכים לגבי העניין של מר שמעון סודאי שמסיט את הדיון הזה מהתקנות שצריכות להתקיים היום.

עדנה צונץ: מדברים על איך ייתכן שרוצים 3 חודשים נוספים, על כך שיש התנגדות ששם הנהג שעבר 5 תלונות לא יעבור למשרד התחבורה, שהשם של נהג האוטובוס והמשאית לא יעבור למשרד התחבורה.

עדנה צונץ: אנחנו ביקשנו וקיבלנו שלא יהיה נתב בתוך החברות האלו, שאני לא אגיע לטלפון ששם יגידו לי ללחוץ מספר 1 למנהל, מספר 2 למישהו אחר.

עדנה צונץ: עד שאני מדווחת ואני מסוגלת להגיד את הדברים לגבי איך הוא נהג, אני מאבדת את הזמן ואת האפשרות לדווח.

עדנה צונץ: משרד התחבורה, לדעתי, צריך להציב דרישות מקצועיות למוקדים שיעשו את העבודה שלהם 24 שעות, לא 10 שעות.

עדנה צונץ: חברות לא נוסעות מעבר ל-10 שעות?

עדנה צונץ: אגד לא נוסע בכבישים בלילה?

עדנה צונץ: מה זה הדבר הזה של 10 שעות?

עדנה צונץ: אם משרד התחבורה לא יקבל סמכות לפקח על העניין הזה.

עדנה צונץ: .

נחמן שי: את רוצה מוקד של 24 שעות?

עדנה צונץ: המוקד חייב לעבוד 24 שעות.

עדנה צונץ: אני לא יודעת אם כל קציני הבטיחות יכולים לאפשר לעצמם, אבל מצידי שיעמידו שם מענה קולי מאויש על ידי בן אדם.

זאב בילסקי: את החוק כבר גמרנו.

זאב בילסקי: החוק אושר בקריאה שנייה ושלישית.

עדנה צונץ: אבל התקנות.

זאב בילסקי: עכשיו צריך להתייחס רק למה שכתוב בתקנות, לא למכתב של אף אחד.

עדנה צונץ: הבהרתי לחבר הכנסת נחמן שי את התהליך ולמה אני כאן.

מרדכי פדר: אנחנו מברכים את חבר הכנסת זאב בילסקי על כל הפעילות שלו בנושא תאונות דרכים ועל הצעת החוק הזאת.

מרדכי פדר: יש לקחת בחשבון בתקנות האלו את כל מה שנוגע להעברת פרטים שמיים.

מרדכי פדר: כל החוק מבוסס על דיווחים מאזרחים לקציני בטיחות בתחבורה.

מרדכי פדר: אין פה הליך הוגן שדורש מחוקר ונותן לנהג אפשרות להתעמת עם המתלונן.

מרדכי פדר: זה תלוי בשיקול הדעת של קצין הבטיחות.

מרדכי פדר: להעביר מידע שמי שהוא לא מבוסס, לא מבוקר למשרד התחבורה או לגורמים האחרים לשם אכיפה אנחנו מתנגדים מבחינה משפטית.

אתי בנדלר: עוד לא התחלנו לקרוא את התקנות המוצעות, אבל הוראת החוק מאוד ברורה בעניין הזה.

אתי בנדלר: הוראת החוק גוברת על תקנות.

אתי בנדלר: התקנות צריכות להיות במסגרת ההסמכה של החוק, לא בחריגה ממנו.

אתי בנדלר: אני אקרא את הסעיף המסמיך שמכוחו מותקנות חלק מהתקנות בעניין מסירת המידע למשרד התחבורה.

אתי בנדלר: סעיף 65ד(ה) אומר כדלקמן: "השר רשאי לקבוע הוראות לעניין חובת תאגיד לערוך דוחות תקופתיים הכוללים מידע סטטיסטי על יישום הוראות סעיף זה, למסרם למי שיקבע השר, ובלבד שתאגיד לא יחויב למסור מידע אישי על נהגים".

אתי בנדלר: הדברים מאוד מאוד ברורים.

אתי בנדלר: הכוונה של החוק הייתה לא למסור פרטים שמיים על נהגים, בין היתר בשל הנימוקים שהוצגו כרגע.

אתי בנדלר: בכל זאת לא מדובר ברשות חוקרת במדינת ישראל.

נחמן שי: המתלונן מתלונן ואומר שהוא ראה מכונית מספר X.

אתי בנדלר: שמבצעת עבירה כזאת וכזאת.

אתי בנדלר: המידע הזה נמסר לקצין הבטיחות באותו ארגון.

נחמן שי: כל הארגונים בארץ יחזיקו עכשיו מענה טלפוני?

אתי בנדלר: לא כל הארגונים.

אתי בנדלר: מדובר על תאגידים שיש להם 40 כלי רכב לפחות.

אתי בנדלר: אם לא מדובר בכלי רכב פרטיים אלא בכלי רכב כבדים יותר, זה יכול להיות גם 20 כלי רכב.

אתי בנדלר: קבוע בתקנות איזה מפעלים חייבים להחזיק קציני תעבורה.

נחמן שי: גם צה"ל?

אתי בנדלר: בוודאי.

אתי בנדלר: זה לא חל על צה"ל באותה הוראה, כי לגבי צה"ל נקבע שהם יפעלו לפי הנחיות פנימיות.

אתי בנדלר: זה חל, בין היתר, על הכנסת, משום שהכנסת מחזיקה למעלה מ-40 כלי רכב.

אתי בנדלר: כך גם כל שירות המדינה.

אתי בנדלר: בוודאי שכל המפעלים שמחזיקים ברשות עובדיהם רכבים, רכבי ליסינג או רכבים בשכירות.

אתי בנדלר: אלה יכולים להיות עובדים שמועסקים ישירות וגם עובדי קבלן.

נחמן שי: כל הארגונים האלה יחזיקו טלפון עם חיוג אישי?

אתי בנדלר: כן.

אתי בנדלר: ההיקף של ההוראות האלו הוא היקף מאוד מאוד רחב.

אתי בנדלר: התחולה היא תחולה מאוד רחבה.

נחמן שי: כל ארגון צריך קו מיוחד?

אתי בנדלר: כל ארגון צריך להחזיק קו טלפון מיוחד עם חיוג מקוצר.

אתי בנדלר: גם מסגרת השעות שבה יפעל אותו מוקד טלפוני קבוע בחוק עצמו, לכן אין מקום לחרוג מכך.

נועם קום: רציתי להתייחס לכמה דברים שעדיין לא ברורים.

נועם קום: מבחינת ציי הרכב נראה שהחוק הזה הולך להיות חוק המוקדים החיצוניים המסחריים, כיוון שעלות מספר מקוצר מאוד מאוד גבוהה.

נועם קום: היא נעה בשיעורים של בין 1500 ל-2000 שקלים לחודש לפני מע"מ לכל חברה.

נועם קום: למרבית הציים יהיה כדאי לקבל אותם ממוקדים חיצוניים.

נועם קום: אנחנו קוראים לקבוע איזה שהם קריטריונים, שהרשות תקבע קריטריונים למוקדים.

נועם קום: אני יודע שיש עם זה בעיה.

נועם קום: לדעתי כבר יש את הקריטריונים האלה.

נועם קום: ג'קי, אתה יכול להתייחס לזה.

נועם קום: נקבעו בעבר קריטריונים, כמו מוקד מקצועי עם מענה של 24 שעות, הפקת דוחות וכדומה.

שוקי שדה: זה הכל מופיע בחקיקה.

שוקי שדה: לא מדובר ב-24 שעות.

שוקי שדה: יש שעות מוגבלות.

נועם קום: יש עם זה בעיה.

שוקי שדה: אין עם זה בעיה.

נועם קום: נשמע מהרשות.

נועם קום: כיוון שלחוק הזה, כפי שעדנה אמרה, יש מטרה ולכולנו יש רצון שהוא ייעשה בצורה הכי טובה והכי בטוחה, צריך שיהיו קריטריונים למוקדים, שיהיה שירות ברמה מאוד מאוד גבוהה, לא שמחר מישהו יפתח בבית מוקד ויתחיל לתת שירותים למענה קולי.

נועם קום: לגבי המיקום של המדבקה.

נועם קום: נקבע שהיא תהיה בצד השמאלי.

נועם קום: הכוונה שהנהג ירשום את המספר.

נועם קום: אני מציע שזה יהיה במרכז הפגוש האחורי, בטח לא על הדלת מצד שמאל, כי כל נהג משאית שיבוא ויגיד שאין לו מקום להדביק בפגוש, ידביק את זה על הדלת ואף אחד לא יראה את זה.

נועם קום: אנחנו רוצים זמן להתארגנות.

נועם קום: כיוון שאנחנו מבינים את המשמעות, את העלויות וצריך בציים מאוד גדולים של אלפי מכוניות להיערך להחלפת מדבקות, להסכמים עם מוקדים וכדומה, אז 30 יום זה לא זמן סביר.

נועם קום: צריך, לדעתי, לתת 90 יום.

נחמן שי: אוקי, אתה מבקש להאריך את המועד של התחולה.

שמעון סודאי: אני רוצה לפתוח ולמסור שאיגוד קציני בטיחות מונה 3000 חברים.

שמעון סודאי: אנחנו מפעילים את הנוהל הזה כבר למעלה מ-6 שנים.

שמעון סודאי: אני חייב לתת מענה לגבי נושא של מוקד 24 או 10 שעות.

שמעון סודאי: אם ביום שבת אין מענה ונהג ראה שמישהו עשה עבירה, אין שום בעיה שהוא יעביר את התלונה גם ביום ראשון.

שמעון סודאי: זה מגיע ומטופל.

שמעון סודאי: הנושא של הזמנים זה לא בדיוק הסיפור שיגרום לזה ליפול.

שמעון סודאי: אני חייב לציין שכל מה שקשור לנוהל 6 לא בא מהמקום הפלילי.

שמעון סודאי: זה מגיע מזה שיש הבדל בין זה שמישהו כמו שוטר רואה עבירה, מדווח, מטפל ונותן קנס, ובין אזרח שמדווח לפי נוהל 6.

שמעון סודאי: זה הליך שהוא לא פלילי.

שמעון סודאי: כל הנושא של להעביר פרטים אישיים פאסה.

שמעון סודאי: זה רק לגבי נושא של העברת נתונים סטטיסטיים.

שמעון סודאי: זה צריך להיות סטטיסטי רק כאשר זה מוצדק, כאשר התאונה נמצאה מוצדקת.

שמעון סודאי: לגבי הדברים הנוספים אני חייב להגיד שצריך למצוא פתרון לנהגים שנמצאו עם תלונות מוצדקות, זאת אומרת נתפסו שהם לא בסדר.

שמעון סודאי: לא צריך ללכת למסלול של ענישה, צריך ללכת למסלול של חינוך נכון לתעבורה ונהיגה אחרת.

שמעון סודאי: הנושא הזה מאוד חשוב.

שמעון סודאי: זה לא המקום.

שמעון סודאי: ישנם פה את כל הנציגים הרלוונטיים.

שמעון סודאי: נוכל לטפל בדברים האלה בחלק י' של פקודת התעבורה.

שמעון סודאי: שם המקום לתת לקצין הבטיחות את הסמכות ואת הכלים לטפל בדבר הזה.

שמעון סודאי: קציני הבטיחות נמצאים בקונפליקט בין המעביד, הנהג והמנהל שלו.

נחמן שי: והציבור.

שמעון סודאי: והציבור.

שמעון סודאי: במקרה הזה יכול להיות מצב שקציני בטיחות מסוימים לא יצליחו לטפל בנושא, הם יהיו בקונפליקט מול המעביד שלהם.

שמעון סודאי: יכול להיות שיהיה מצב שהם יצטרכו לתת גיבוי.

שמעון סודאי: .

אתי בנדלר: למה אדוני מתכוון באמירה "לטפל בנושא"?

שמעון סודאי: למשל קצין בטיחות קיבל עכשיו שם של הבוס שלו שעבר מספר עבירות תנועה שנמצאו מוצדקות וצריך לטפל בהן.

שמעון סודאי: זה יכול להביא את קצין הבטיחות למצב של בעיה מול הבוס שלו, מול המעביד.

שמעון סודאי: צריכים לתת לקצין הבטיחות גיבוי, כי אין גיבוי בחוק בנושא הזה.

שמעון סודאי: צריך לשים לזה לב.

שמעון סודאי: האיגוד לא נכנס לקונפליקט בין המעביד לקצין הבטיחות.

שמעון סודאי: התפקיד שלנו זה להעביר את החוקים, את התקנות לחברים.

שמעון סודאי: צריך לתת את הדעת בנושא הזה.

שמעון סודאי: אני חושב שהנוהל הוא טוב, הוא הוכיח את עצמו.

שמעון סודאי: חשוב להגיד את זה כאן.

שמעון סודאי: צריכים שהחוק יהיה מותאם לתפקיד של קצין הבטיחות בתקנות.

שמעון סודאי: אנחנו אלה שהפעלנו אותו, אנחנו מכירים אותו, יש לנו את הניסיון.

שמעון סודאי: כל מה שנאמר פה רק מוסיף ולא גורע.

שוקי שדה: רציתי לגעת, ברשותך, בשני נושאים.

שוקי שדה: מי שכתב בזמנו והמציא את הנוהל הזה זה אגף הרישוי שהייתי המנהל שלו.

שוקי שדה: הכוונה שלי לא הייתה להגיע למצב הזה בכל מחיר, אלא פשוט לתת התראה ורמת דיווח.

שוקי שדה: מסתבר שהלכו על זה מהוראת נוהל שכתבנו בזמנו למערכת של חקיקה.

נחמן שי: מתי היה הנוהל?

שוקי שדה: לפני כ-8 או 9 שנים.

צבי יוזנט: 8 שנים.

שוקי שדה: זה מה שעשינו בזמנו.

שוקי שדה: מה שקורה נכון לעכשיו זה שהנוהל והחקיקה עומדים בעינם.

שוקי שדה: ישנה בעיה אחת שחייבים לפתור אותה.

שוקי שדה: היא הייתה כאיזה שהוא מחטף ברמת החקיקה.

שוקי שדה: הנושא הוא המספר המקוצר.

שוקי שדה: המספר המקוצר הזה כפי ששמענו עכשיו נותן למסגרת של חודש ימים רווח ברמת החברות שמספקות את המספר של למעלה מ-800 אלף שקל בחודש.

שוקי שדה: למה אני אומר את זה?

שוקי שדה: כי יש 465 חברות.

שוקי שדה: אני מדבר רק על מערך האוטובוסים, לא על מערכות ומערכים אחרים.

שוקי שדה: לא הייתי רוצה שזה יגיע מרמת הכנסת.

שוקי שדה: לא יכול להיות דבר כזה.

אתי בנדלר: אני חושבת שהטענה שלך איננה נכונה.

שוקי שדה: למה?

אתי בנדלר: בקשר לצורת המדבקה, מה היא תכלול וכו' הדברים תלויים בהתקנת תקנות.

אתי בנדלר: החובה שלכל מפעל כזה או תאגיד כפי שמכונה בסעיף הזה יהיה מספר מקוצר נקבעה בחוק.

אתי בנדלר: החוק התקבל בחודש מארס.

אתי בנדלר: נקבע שתחילת החוק תהיה 6 חודשים מיום פרסומו.

אתי בנדלר: זה שייך כבר להערה לגבי ה-30 ימים שלא תואמים לאמור בחוק.

אתי בנדלר: התקנות צריכות להיכנס לתוקפן עם תחילת החוק, לא לפני כן, דהיינו ב-19 בספטמבר.

אתי בנדלר: תקופה של חצי שנה להיערך לחיוג מקוצר הייתה תקופה מספקת.

שוקי שדה: אולי לא הסברתי נכון.

זאב בילסקי: יש חוק.

זאב בילסקי: החוק עבר, נגמר.

זאב בילסקי: אין ויכוח על החוק.

זאב בילסקי: כולנו יכולים לדבר עד הלילה.

זאב בילסקי: אין סמכות לוועדה הזאת לדון בחוק שהתקבל.

זאב בילסקי: כל מה שיש לנו זה התקנות שאנחנו מדברים בהן.

זאב בילסקי: לגבי כל השאר אנחנו נשב.

זאב בילסקי: אם אתה רוצה אני אעשה חוק חדש.

שוקי שדה: אין בעיה, אני מוכן.

שוקי שדה: חייבים לעצור את זה, זה לא יכול להיות.

שוקי שדה: מדובר בכמות כסף אדירה.

זאב בילסקי: שוקי, זה נגמר.

שוקי שדה: חייבים לטפל בזה, אי אפשר להשאיר את זה כך.

זאב בילסקי: אנחנו נשב על זה.

שוקי שדה: אסור שזה יעבור ככה בצורה כזאת, כי קיימת בעיה.

זאב בילסקי: זה עבר.

חוה ראובני: זה נכנס לתוקף.

שוקי שדה: אני יודע.

שוקי שדה: צריך לנסות להעלות את זה מחדש כך שזה לא יהיה ב-19 בספטמבר.

צבי יוזנט: בחוק הבא.

לאה ורון: מר שדה, מה הטענה שלך?

שוקי שדה: הטענה שלי שהחברות לוקחות על המספרים המקוצרים עלות גדולה מאוד.

לאה ורון: הוועדה הייתה מודעות לנושא בעת חקיקת החוק.

שוקי שדה: אני חושב שזה לא תקין.

שוקי שדה: חייבים לנסות להוריד את זה, כי מדובר בעלות גדולה מאוד.

זאב בילסקי: בחוק הבא נעשה משהו אחר.

זאב בילסקי: בכל דבר שיש בו מספרים מקוצרים נכנסים גורמים חדשים.

זאב בילסקי: אני ראיתי שחברות מסוימות מציעות כמעט בחינם, בשקל או בחצי שקל את השירות הזה כדי לתת 24 שעות ביממה.

זאב בילסקי: ברגע שהחוק ייכנס לתוקף אתה תראה, אנחנו נראה שיהיו הרבה אנשים שייכנסו לזה.

זאב בילסקי: אנחנו נקבל פה שירות טוב.

זאב בילסקי: בשיחה שניהלתי עם איגוד קציני התחבורה אמרנו שנעקוב אחרי החוק הזה.

זאב בילסקי: זה חוק חדש.

לאה ורון: עו"ד ראובני, האם יש חובה בחוק למערכת חיוג מקוצר?

חוה ראובני: כן.

לאה ורון: באיזה סעיף?

צבי יוזנט: 3453.

לאה ורון: אני מדברת על החוק עצמו, לא על התקנות.

לאה ורון: איפה בחוק נאמר שחלה חובה על תאגיד..?

חוה ראובני: זה בתקנות.

שוקי שדה: אם בתקנות, אז אפשר לשנות אותן.

קריאה: יש בסעיף 75ד(ג).

זאב בילסקי: כל המהות הייתה בחוק.

זאב בילסקי: עד שהוא רואה 02-5678 הוא עושה שתי תאונות.

זאב בילסקי: אמרנו שכל המהות של החוק היא המספר המקוצר.

שוקי שדה: חבר הכנסת בילסקי, כל המדינה הזאת נלחמת איך להוריד מחירים.

זאב בילסקי: חבר'ה, זה בחוק.

חוה ראובני: בחוק כתוב מספר טלפון מקוצר.

אתי בנדלר: בסעיף קטן (ג).

שוקי שדה: מקוצר זה 8 ספרות.

שוקי שדה: זה מה שיש.

נחמן שי: לא יכול להיות מקוצר יותר ארוך מהחיוג הרגיל.

שוקי שדה: אין בעיה, נעשה את החיוג הרגיל.

נחמן שי: אתה מציע לבטל.

נחמן שי: זה בחוק.

נחמן שי: אמר חבר הכנסת בילסקי שזה בחוק.

נחמן שי: אנחנו לא יכולים להתווכח עם החוק.

נחמן שי: כל אחד בחדר יכול לשמור את דעתו על החוק, אבל החוק כבר עבר.

נחמן שי: אנחנו עכשיו בשלב השני בו נעשות התקנות.

לאה ורון: אם זה בחוק אי אפשר לעשות שום דבר.

שוקי שדה: אני בכל מקרה מבקש מהוועדה הזאת, כי היא מאוד חשובה ורצינית.

שוקי שדה: אנחנו צריכים לטפל בעניין הזה.

שוקי שדה: רק בחברות ההסעה זה 800 אלף שקל לחודש.

שוקי שדה: זאת שחיתות ממדרגה ראשונה.

שוקי שדה: מה שצריך לעשות זה לטפל בזה.

נחמן שי: זה לא נכון שאי אפשר יהיה להעביר את זה לבתים פרטיים ולתת לאנשים לעבוד מהבית.

נחמן שי: כל אחד שיודע לתעל שיחות יכול להעביר את זה לבית פרטי שיושב בו פנסיונר, פנסיונרית או מי שלא יהיה.

זאב בילסקי: בוודאי.

שוקי שדה: כן, אבל שלא ייתן לנו לכתוב על האוטובוס מספר מקוצר.

שוקי שדה: אני רוצה מספר רגיל.

נחמן שי: יהיה כתוב לחייג 1341 עם כוכבית.

נחמן שי: זה יעבור למישהו שיעשה רישום ויעלה את זה על המחשב.

נחמן שי: קצין הבטיחות ייכנס למשרד..

שוקי שדה: חבר הכנסת שי, המספר המקוצר בבית זה גם כסף.

נחמן שי: אפשר לעשות תיעול של זה.

נחמן שי: זה לא כל כך יקר.

שוקי שדה: בהחלט מקובל עלי, כמו שאמר שמעון מאיגוד קציני הבטיחות, שלגבי אנשים שעושים טעויות פה ושם לא יירשמו השמות הפרטיים של הנהגים אלא את מספר הרכב או את.

שוקי שדה: .

זאב בילסקי: בעקבות בקשתך החלטנו לסדר את זה השבוע.

דוד כוכבא: החוק אמנם עבר ולכן לא נדבר על פרטי החוק, אבל חשוב לי לומר..

נחמן שי: אני מבין שהייתה לכם הזדמנות להביע את דעתכם על החוק במהלך.

נחמן שי: .

דוד כוכבא: אני רוצה לנצל את ההזדמנות הזאת ולומר שמועצת המובילים מתחילת הדרך ועד לרגע זה היא המעסיק, לא המעביד.

נחמן שי: איך זה שהמעסיקים לא מעבידים?

דוד כוכבא: סודאי קרא לנו מעבידים.

דוד כוכבא: אנחנו מעסיקים.

נחמן שי: אני עובד על החוק שיחליף את המילה "מעביד" במילה "מעסיק".

נחמן שי: עוד לא הצלחתי.

נחמן שי: זה יותר מסובך מאשר להעביר את החוק הזה.

דוד כוכבא: להיפך, אולי אנחנו כבעלים עבדים.

דוד כוכבא: מלכתחילה התנגדנו לחוק הזה.

דוד כוכבא: זה נכון שהוא עבר.

דוד כוכבא: אנחנו עדיין מתנגדים.

דוד כוכבא: נכבד אותו כי אנחנו מכבדים את החוק.

דוד כוכבא: אנחנו אפילו נעשה מאמץ להוכיח שהוא נכשל.

דוד כוכבא: כדי שנוכל להוכיח שהוא נכשל אני מבקש שיהיו איזה שהם מדדים שעל פיהם ייבחן העניין הזה, כולל לוחות זמנים, כי לחוקק חוקים קל מאוד.

דוד כוכבא: אחר כך זה מידרדר לחיוג מקוצר ומידרדר לעוד כל מיני המצאות שאני קורא להן פלסטר.

דוד כוכבא: זה נראה כמו פלסטר.

דוד כוכבא: הייתי רוצה שמישהו יעקב אחרי העניין הזה ויאמר בעוד שנה או בעוד שנתיים אם זה הצליח או לא הצליח.

דוד כוכבא: קל מאוד לחוקק חוקים, בטח חוק כזה שלמדינה לא עולה שקל.

דוד כוכבא: אם זה היה עולה 4 מיליון שקל לא היו מחוקקים.

אתי בנדלר: זה עולה למדינה כפי שזה עולה לתאגידים אחרים.

דוד כוכבא: זה לא עולה למדינה, כי זה לא בא מתקציב המדינה.

דוד כוכבא: אם היוזמה הייתה באה מתקציב המדינה.

דוד כוכבא: .

אתי בנדלר: זה עולה למדינה כמעסיק.

דוד כוכבא: בטל בשישים.

דוד כוכבא: אנחנו התנגדנו לעניין הזה כיוון שראינו שסדרי העדיפויות כאן התהפכו.

דוד כוכבא: יש איזו שהיא אשליה בקרב כל התומכים ובעיקר בקרב היוזמים שהנה נפתרה בעיית תאונות הדרכים עם הפלסטר הזה.

עדנה צונץ: אוי, באמת.

דוד כוכבא: אני לא רוצה להתנצח איתך, כי זה לא מתאים.

דוד כוכבא: אני מכבד את המצב שאת נמצאת בו.

דוד כוכבא: אנחנו לא מדברים עם אנשים שנפגעו ופועלים אולי אפילו קצת רגשית בעניין הזה.

דוד כוכבא: זה בסדר.

דוד כוכבא: אין לנו שום בעיה עם זה.

דוד כוכבא: אנחנו יודעים שזה לא יעזור.

דוד כוכבא: מועצת המובילים יזמה בוועדה הזאת מספר יוזמות שתכליתן הכשרת נהגים, הדרכת נהגים, חובה של השתלמות פנים מפעלית בחברות ההובלה.

דוד כוכבא: כל הדברים האלה תקועים.

דוד כוכבא: אין לי מושג למה.

דוד כוכבא: היו פה דיונים.

דוד כוכבא: גלעד ארדן דן בנושא השתלמות פנים מפעלית כשהוא היה יושב-ראש ועדת הכלכלה.

דוד כוכבא: תנסה להיזכר מתי זה היה.

לאה ורון: הוא סבר שלהצעת החוק אין מקום.

לאה ורון: הוא הגדיר את זה כדבר שמטיל על מועצת המובילים והמסיעים להיות מורים לנהגים חדשים.

דוד כוכבא: של עצמנו, של הנהגים שלנו.

לאה ורון: הוא סבר שאין לחוק מקום.

לאה ורון: אני חושבת שאחריו סברו כך יושבי ראש ועדה נוספים.

לאה ורון: הם לא מצאו לנכון להעמיד את הצעת החוק על שולחן הוועדה.

דוד כוכבא: אני לא חושב.

דוד כוכבא: העובדה שמשרד התחבורה החזיר כמה פעמים את הנושא הזה לדיון, אבל הוא לא עלה.

לאה ורון: אתה לא חושב, אני יודעת.

דוד כוכבא: כל הכבוד למי שיזם את היוזמה הזאת.

דוד כוכבא: יש פה עניין של דרייב אישי.

דוד כוכבא: אני לא בטוח שיש מהות גדולה מאחורי העניין הזה.

דוד כוכבא: זה קיבל עדיפות על חשבון דברים אחרים.

דוד כוכבא: זה רע מאוד, זה גרוע.

זאב בילסקי: נעזור לך.

זאב בילסקי: בוא תשתמש באלה שראית שיש להם דרייב כדי לעשות.

זאב בילסקי: מה שהצעת זה רעיון טוב.

זאב בילסקי: אני מוכן לשתף איתך פעולה כדי לעשות את אותן השתלמויות שאתה רוצה לעשות.

זאב בילסקי: בוא תשתמש בדרייבינג שיש לך פה כדי לנסות ולהניע את מועצת המובילים לעשות את הדברים הנכונים שאתה מציע.

דוד כוכבא: אנחנו לא טייקונים גדולים.

דוד כוכבא: הפרטים האלה של חיוג מקוצר שעולה כך או אחרת זאת לא הבעיה שלנו.

דוד כוכבא: אנחנו פשוט יודעים שזה לא יעזור.

דוד כוכבא: אנחנו יוזמים אין סוף יוזמות שקשורות בבטיחות.

דוד כוכבא: יושבים פה אנשי משרד התחבורה, הם מכירים אותנו.

דוד כוכבא: אנחנו תמיד משתפים פעולה עם יוזמות של משרד התחבורה בנושא בטיחות.

דוד כוכבא: חתכנו משאיות, חתכנו אורכים של משאיות, ירדנו במשקלים מ-64 טון ל-44 טון.

דוד כוכבא: יש לזה משמעויות כלכליות פי מיליון מחיוג מקוצר שעולה שקל וחצי.

דוד כוכבא: תמכנו בדברים האלה כי האמנו בהם.

דוד כוכבא: אנחנו לא מאמינים בדבר הזה, לכן אנחנו לא תומכים.

דוד כוכבא: אנחנו רוצים דברים אמיתיים כדי שתהיה תוצאה סביב העניין.

זאב בילסקי: אגב, למרות שאתה לא תומך אני כן תומך בהצעה שלך.

זאב בילסקי: ניקח שנתיים כדי לבחון את החוק הזה, לראות אם זה טוב, אם זה לא טוב, אם צריך לשנות אותו.

זאב בילסקי: אני חושב שהרעיונות שלך מצוינים, אתה פשוט פסחת עלי.

זאב בילסקי: אני אחד מחברי הכנסת הכי פנויים.

זאב בילסקי: כולם עכשיו יושבים בפיצול של הזה ולהדיח.

זאב בילסקי: אנחנו יושבים פה בענייני תחבורה.

דוד כוכבא: איך ניפגש אחרי הפגרה?

זאב בילסקי: אני עובד גם בפגרה.

זאב בילסקי: בשביל תאונות דרכים אני 24 שעות.

זאב בילסקי: אני מוכן לשבת איתך.

אתי בנדלר: אני רק רוצה לומר לנושא של בחינת ההצלחה או אי ההצלחה של ההוראות המוצעות.

אתי בנדלר: כיוון שהחוק עצמו לא נקבע כהוראת שעה אלא כחוק קבוע, אפשר לקבוע, ככל שהוועדה תחליט כך, שתוקף התקנות יהיה זמני כך שכדי להאריך אותן יהיה צורך לבוא לוועדה ולדווח על האפקטיביות.

ישראל טיקוצקי: אני רוצה להגיד משהו לגבי הדברים שאמר דוד.

ישראל טיקוצקי: לי יש משרד עצמאי למתן שירותי קצין בטיחות.

ישראל טיקוצקי: אני שם את הפלסטר - זה פלסטר, לא יותר מפלסטר – כבר בסביבות 7 שנים.

ישראל טיקוצקי: אני מתעד את התלונות ומטפל בהן.

ישראל טיקוצקי: אני מודיע לכם בצורה הברורה ביותר שלמעלה מ-90% מהתלונות אין בינן לבין בטיחות בדרכים כלום.

ישראל טיקוצקי: יש תלונות על אחד שחסם, על אחד שסגר, על אחד שבשעה מסוימת לא העמיד את האוטו וכל מיני דברים כאלה.

ישראל טיקוצקי: אין בהם כלום.

ישראל טיקוצקי: זה רק אומר שלמשטרת ישראל קל מאוד, כי יש לה נוהל 6 ואלף שוטרים על הכביש.

ישראל טיקוצקי: לגבי יתר הדברים אני מסכים עם הדוברים ובעיקר עם מה שאמר דוד.

מרדכי פדר: בנוגע לחסימות האלו מדובר בבריונות בכביש.

מרדכי פדר: ההתנהגות שגורמת לחסימות זאת אותה בריונות בכביש.

ישראל טיקוצקי: אני מדבר על חסימות חנייה.

מרדכי פדר: גם.

מרדכי פדר: מי שמוכן לחסום חנייה או מוכן לעקוף מישהו אחר, בסופו של דבר גם יעשה תאונה.

מרדכי פדר: אדוני טועה.

ישראל טיקוצקי: תשאל את המובילים למיניהם איך עושים את הדברים האלה.

מרדכי פדר: אדוני הנכבד, מי שבריון בחנייה גם בריון בנהיגה.

דוד כוכבא: זאת לא עבירת תנועה לחנות.

מרדכי פדר: לכן יש לך תאונות.

ג'ין נורית גרוסמן: אני רוצה להגיד שאני מכבדת את כל מי שדיבר כאן וטען שהוא מכבד אותי.

ג'ין נורית גרוסמן: אני אישה שגרה בארץ.

ג'ין נורית גרוסמן: אני נוהגת.

ג'ין נורית גרוסמן: אני משתמשת בכבישים.

ג'ין נורית גרוסמן: כמו כולנו אנחנו יודעים שיש בעיה בכבישים.

ג'ין נורית גרוסמן: לא צריך להיות גאון כדי לראות את הפחד להיות בכביש.

ג'ין נורית גרוסמן: כולנו אומרים תרבות נהיגה.

ג'ין נורית גרוסמן: אני בטוחה שהאנשים המכובדים כאן, אלה שמתעסקים עם זה יום יום, לא ערים פחות ממני לכל הבעיות האלו.

ג'ין נורית גרוסמן: אני מאוד אהבתי את ההצעה שלך לגבי כל הנושא של החינוך כעונש.

ג'ין נורית גרוסמן: אני חושבת שגם ההצעה לחינוך נהגים זה דבר יפה מאוד.

ג'ין נורית גרוסמן: נוהל 6 זה מאמץ אמיתי לתת לציבור להיות חלק מהפתרון במקום להיות חלק מהבעיה.

ג'ין נורית גרוסמן: זה מאמץ לתת כלי של דיווח לכל מי שנוהג על הכביש ואומר איך האדם האחר נוהג.

ג'ין נורית גרוסמן: אנחנו יודעים שלא מדווחים למשטרה מפני שזה תהליך ארוך.

ג'ין נורית גרוסמן: עם כל הכבוד למשטרה, גם לא בטוח שמישהו יענה.

ג'ין נורית גרוסמן: היופי של נוהל 6 שזה לא פלילי.

ג'ין נורית גרוסמן: זאת אפשרות לתת לציבור לדווח על משהו שהוא ראה שהוא לא בסדר.

ג'ין נורית גרוסמן: כל מי שיש לו את המדבקה ער לזה שהוא לא אנונימי, שיש אפשרות לדווח עליו.

ג'ין נורית גרוסמן: אני נורא מתאכזבת שמישהו אומר שזה רק פלסטר.

ג'ין נורית גרוסמן: אנחנו לא תמימים.

ג'ין נורית גרוסמן: כל מי ששורד בכבישים לא תמים.

ג'ין נורית גרוסמן: אנחנו לא חושבים שזה הפתרון לכל הבעיות של הכביש, אבל זה מאמץ רציני מאוד שאם כולנו נשתף פעולה ונגיע לזה שעל ידי הדיווחים האלה.

ג'ין נורית גרוסמן: .

ג'ין נורית גרוסמן: אני סומכת על קציני הבטיחות שיטפלו בזה, כי אני חושבת שיש להם עניין לא פחות ממני.

ג'ין נורית גרוסמן: אני מאוד מאוד שמחה שיש היום כלי שמרשה לכולם לתרום לבטיחות בכבישים.

ג'ין נורית גרוסמן: צר לי מאוד על אלה שאמרו שהם נגד.

ג'ין נורית גרוסמן: מה יש להיות נגד כלי שיכול להטיב את המצב?

ג'ין נורית גרוסמן: אני מאוד מקווה שכל אלה שאומרים שהם נגד יחשבו על זה עוד פעם.

ג'ין נורית גרוסמן: יהיה מעקב על החוק, נוכל לבדוק אם זה משפיע ועוזר.

ג'ין נורית גרוסמן: אני מאוד מקווה שכל מי שיושב כאן ייתן את הלב כדי שזה יצליח.

שמריהו ארביסמן: אני משמש כיושב-ראש ארגון חברות ההסעה מזה 12 שנה.

שמריהו ארביסמן: יש לי גם חברת הסעות משלי.

שמריהו ארביסמן: אני מסיע ילדים כבר 40 שנה.

שמריהו ארביסמן: ארגון חברות ההסעה מסיע מידי יום מיליון תלמידים.

שמריהו ארביסמן: הדבר הראשון שעומד כנר לרגלנו זה נושא הבטיחות.

שמריהו ארביסמן: אני לא מוכר הסעות, אני מוכר ביטחון.

שמריהו ארביסמן: אם אני לא אהיה בטיחותי אני לא אהיה קיים.

שמריהו ארביסמן: הנושא הזה של הבטיחות הוא אצלנו במעלה ראשונה, משום שבמידה ולא ניתן את הבטיחות ברמה הגבוהה ביותר שיכולה להיות יחפשו אלטרנטיבה אחרת איך להסיע תלמידים, לא יתנו לנו לעשות את זה.

שמריהו ארביסמן: עצם זה שאנחנו עושים את זה תחת מכרזים.

שמריהו ארביסמן: .

נחמן שי: מה דעתך על התקנות?

שמריהו ארביסמן: התקנות האלו זה כמו שאמרו קודמיי.

נחמן שי: פלסטר.

שמריהו ארביסמן: זה פלסטר.

שמריהו ארביסמן: זה לא כפי שגברתי הנכבדה שאלה למה אנחנו נגד.

שמריהו ארביסמן: אנחנו לא נגד משום שאנחנו רוצים להיות נגד, אלא משום שאני מקבל טלפונים מאנשים – אני נותן להם גם שירותים - שמציעים לי שהילדים שהנהג לוקח בבוקר ליד הבית ילכו כמה מטרים קדימה.

שמריהו ארביסמן: הילדים לא ילכו כמה מטרים קדימה.

שמריהו ארביסמן: הנהג ימתין עד שאני אאסוף את הילדים בבטיחות ואקח אותם לבית הספר.

שמריהו ארביסמן: זה לא שאני נגד.

שמריהו ארביסמן: אני נגד על מנת למנוע תאונה.

שמריהו ארביסמן: אם הייתי יושב פה והייתי אומר שאני נגד משום שזה מפריע לי או ששיחות הטלפון האלו מטרידות אותי, אז את צודקת, אין לי מקום לשבת כאן בוועדה הזאת, אבל מאחר ואני חייב להמשיך ולהתפרנס מזה שאני מסיע את הילדים האלה בבוקר, בצהריים, לפעילויות.

שמריהו ארביסמן: .

שמריהו ארביסמן: אני מקבל מכתבי תודה והוקרה מהמוסדות שאני נותן להם את השירותים ומההורים שאני מסיע את הילדים שלהם, שזה הדבר הכי יקר להם.

שמריהו ארביסמן: אני לא בא ואומר נגד.

שמריהו ארביסמן: אני שמח שכאן, בדקה ה-90, הצלחתם שזה יהיה כניסיון לפרק זמן מסוים - אני, לצערי הרב, החמצתי את הדיונים הקודמים - כדי לראות אם אכן החוק הזה במשך תקופה של שנה שנתיים יוריד את הממוצע של התאונות, או שמא המדבקה.

שמריהו ארביסמן: .

שמריהו ארביסמן: אני בתוך עמי יושב ויודע איך אנשים מתלוננים על כך שאחד עקף אותם, על כך שאחד נסע כך וכך.

שמריהו ארביסמן: מאז שיש את המדבקות האלו - על כל הרכבים של החברה שלי יש את המדבקות האלו, אתם יכולים לבדוק אותי - קיבלתי אך ורק דברים שוליים שאין בהם שום דבר על מנת להיטיב עם רמת הנהגים.

שמריהו ארביסמן: כל חברה וחברה - אני אומר את זה בצורה הכי ברורה שיכולה להיות - עושה ביקורות, כנסים.

שמריהו ארביסמן: יושב פה ג'קי שמכיר את החברות.

שמריהו ארביסמן: הוא יודע איך יש לנו ביקורת חורף, ביקורת קיץ, ימי עיון תחת מסגרת של משרד התחבורה עם הנציגים שהוא נותן.

שמריהו ארביסמן: אנחנו משלמים עבור זה.

שמריהו ארביסמן: הנהגים מקבלים תדרוך לנהיגת חורף וקיץ.

עדנה צונץ: מה הפחד?

עדנה צונץ: מה הרתיעה לעשות נוהל 6 אם אתם כל כך בסדר?

דניאל הרשקוביץ: משנתקבלה תלונה על קציני הבטיחות האזוריים או נציגיהם, מזמינים את הנהגים לבירור.

דניאל הרשקוביץ: היה ומתברר שהתלונה מוצדקת מטפלים בעניין.

דניאל הרשקוביץ: בדקתי היום וראיתי ש-70% או 75% מהתלונות שמתקבלות אינן מוצדקות.

נחמן שי: אגב, אתה מזמין את המתלונן או רק את נשוא התלונה?

דניאל הרשקוביץ: אם אני רוצה למצות את התהליך ולהעמיד את הנהג לדין פנימי אני לא יכול לעשות.

דניאל הרשקוביץ: אם הוא מודה זה בסדר, אבל בדרך כלל אנשים לא מודים.

דניאל הרשקוביץ: כדי לנהל איזה שהוא הליך פנימי אני צריך להזמין את המתלונן.

דניאל הרשקוביץ: אף אחד כמעט ולא רוצה להגיע, לכן יש עם זה בעיה.

דניאל הרשקוביץ: אם הסעיף שמחייב לדווח על כל תלונה שהוגשה כפי שהוצע יעבור, אז תפקידו של קצין הבטיחות כבר לא יהיה קיים.

דניאל הרשקוביץ: מרוקנים מתוכן את תפקידו של קצין הבטיחות.

דניאל הרשקוביץ: למה אני מתכוון?

דניאל הרשקוביץ: אני מציע שמה שיעבור לרשויות אלה אותם המקרים שהתבררו על ידי קצין הבטיחות ונמצאו כמוצדקים.

דניאל הרשקוביץ: אם כל התלונות יעברו לרשות, אז בשביל מה צריך את קצין הבטיחות?

דניאל הרשקוביץ: שהאיש יתקשר ישירות לרשות.

דניאל הרשקוביץ: קצין הבטיחות צריך להיות החיץ בבירור של התלונות המוצדקות, אחרת אין לו תפקיד.

דניאל הרשקוביץ: ההתייחסות השנייה היא לגבי העברת הדיווח על תאונות דרכים שנדון בדיון בשעה הקודמת.

דניאל הרשקוביץ: אני מציע שהדיווח לא יהיה על כל תאונות הדרכים, אלא על תאונות דרכים שיש בהן נפגעים, חבלה של ממש או תאונות קטלניות.

דניאל הרשקוביץ: כל שריטה זה לא לעניין.

דניאל הרשקוביץ: לסיכום אני מציע שהחובה תהיה לגבי תלונות מוצדקות שהתבררו בבירור פנימי על ידי קצין הבטיחות ושהדיווח לגבי תאונות יהיה דיווח על תאונות עם נפגעים, חבלה של ממש או קטלניות.

ערן ראובני: העברתי אתמול הצעה שבעצם אומרת שיש היום אפשרות להשתמש בטכנולוגיית תקשורת וליישם חיוג מקוצר עם שתי ספרות.

ערן ראובני: שתי ספרות יכולות להיות שתי ספרות קבועות שיינתנו כשירות לכולם.

ערן ראובני: ניקח כדוגמה כוכבית 99.

ערן ראובני: מהרגע ששתי הספרות האלו מחויגות, האדם המתקשר ממשיך לומר את המספר ובאופן אוטומטי זיהוי קולי מעביר אותו למספר שבחרה החברה שיהיה מספר הטלפון שלה.

ערן ראובני: בצורה הזאת נחסכת כל הבעיה של המדבקות, גודל הספרות.

ערן ראובני: בחיוג מקוצר קבוע אנשים זוכרים לאט לאט והם לא צריכים להתמקד במדבקה.

ערן ראובני: אם כל אחד היום לפי ההצעה צריך לקנות לעצמו מספר מקוצר ב-1800 שקלים לחודש, פה אפשר ליצור שירות יותר זול.

נחמן שי: השוק יהיה שוק משוכלל שיתנהל בהתאם.

חוה ראובני: לגבי הנושא של חקיקה זמנית.

חוה ראובני: אני סבורה שזה לא רעיון טוב.

חוה ראובני: מרגע שהחוק הוא הוראה קבועה, המשמעות של לקבוע את התקנות כהוראה זמנית היא שאנחנו עלולים למצוא את עצמנו במצב של חוק ריק מתוכן.

חוה ראובני: יש חקיקה של הכנסת, אבל אי אפשר.

חוה ראובני: .

נחמן שי: לא זמנית.

נחמן שי: אפשר לקבוע שיש נקודת זמן בעוד שנתיים בה הדבר הזה ייבחן מחדש.

חוה ראובני: אפשר לקבוע הוראות שיימסר דיווח.

אתי בנדלר: מה את מציעה?

חוה ראובני: אני מציעה לקבוע את התקנות כתקנות קבועות כפי שמופיע בחוק המסמיך.

חוה ראובני: אם הוועדה רוצה לקבוע שלבים, נקודות דיווח.

חוה ראובני: .

אתי בנדלר: את לא יכולה לקבוע את זה בתקנות, כי אין לך סעיף מסמיך לזה.

חוה ראובני: אין לי סעיף מסמיך לזה, אבל.

חוה ראובני: .

זאב בילסקי: אני חושב שההצעה הזאת נכונה.

זאב בילסקי: אני בעצמי רוצה לבחון את זה.

זאב בילסקי: לא כל דבר שאני מציע.

זאב בילסקי: .

זאב בילסקי: יש פה אנשים שמלגלגים, שמזלזלים.

זאב בילסקי: אלה אנשים שאחראים על הבטיחות של מיליון תלמידים, אנשים שמסיעים 40 טון, 60 טון.

זאב בילסקי: יש היגיון במה שהם אומרים, כי הם טורחים הרבה למען הבטיחות.

זאב בילסקי: אני ככה התחלתי פה להתעסק בזה.

זאב בילסקי: אני אומר שמכל מלמדיי השכלתי.

זאב בילסקי: אני מציע שנעשה תקנות קבועות.

זאב בילסקי: אני אבוא בדברים עם שר התחבורה ועם הרשות כך שבעוד שנתיים נעשה בחינה.

זאב בילסקי: בינתיים הרשות תיקח את זה על עצמה.

זאב בילסקי: אנחנו לא נעגן את זה בתקנות.

אתי בנדלר: אין לי שום בעיה עם העניין, אני רק רוצה לומר לאדוני שאם מישהו לא ייזום דיון יזום בוועדה או אם יושב-ראש הוועדה לא ישתף איתו פעולה, לא יהיה דיון בנושא הזה.

זאב בילסקי: בסדר גמור.

זאב בילסקי: מכיוון שהרשות היא זאת שתבחן את זה וזאת שתרכז את כל האינפורמציה אצלה, אנחנו נמצא את הדרך.

זאב בילסקי: .

נחמן שי: זה לא יהיה בחוק.

אתי בנדלר: בכלי של מתן תוקף זמני לתקנות נקטנו לא פעם כדי להבטיח דיון חוזר בוועדה.

אתי בנדלר: ההחלטה היא שלכם.

נחמן שי: אם זה זמני, באופן אוטומטי זה חוזר לוועדה.

דוד כוכבא: אם לתקנות יש תוקף צריך יהיה לחזור לדון בהן.

נחמן שי: זה מה שנאמר.

זאב בילסקי: אני אמצא את הפתרון.

דוד כוכבא: זה יכול להתקבל היום בתקנות.

זאב בילסקי: את התקנות צריך לאשר.

חוה ראובני: היו כאן הערות לעניין תפקידו של קצין הבטיחות.

חוה ראובני: המתח הפנימי שבו פועל קצין הבטיחות כמועסק על ידי מישהו שהוא צריך למתוח עליו ביקורת קיים בהקשר הזה.

חוה ראובני: הוא מתח מובנה לעצם תפקידו של קצין הבטיחות באופן כללי.

חוה ראובני: החוק הזה לא שונה מכל שאר תפקידיו של קצין הבטיחות.

חוה ראובני: חובות הדיווח על כל התלונות לא יהיה מתפקידו של קצין הבטיחות במסגרת החוק הזה, כי החוק מטיל עליו בנוסף לדיווח של התאגיד גם חובה לברר, לנקוט אמצעים ולהודיע לנו על האמצעים שננקטו.

חוה ראובני: אם התלונה הייתה תלונת סרק, הוא יודיע שתלונת הסרק נמצאה לא מוצדקת ולא ננקטו אמצעים.

חוה ראובני: לבדוק הוא יהיה חייב בכל מקרה.

חוה ראובני: הדיווח לא יהיה דיווח שמי.

חוה ראובני: החוק קובע את זה במפורש.

חוה ראובני: החוק עבר במארס.

חוה ראובני: ניתן זמן התארגנות של 6 חודשים.

חוה ראובני: התקנות האלו נדרשות בשביל לקבוע מה צריך להיות במדבקות.

חוה ראובני: התקנות האלו לא שולחות את התאגידים לרוץ תוך חודש להתקשר עם נותני שירותים.

חוה ראובני: אין לשר סמכות.

חוה ראובני: אני חושבת שזה גם לא נכון שתהיה לו סמכות לעשות רגולציה של call centers.

חוה ראובני: זה לא תפקידו של שר התחבורה.

חוה ראובני: שר התחבורה הוא רגולטור של חברות ההסעה.

חוה ראובני: הן צריכות לעמוד בחובה בכל דרך שהן ימצאו לנכון.

חוה ראובני: שימוש בכוכבית 99 כמו שהציע מר ראובני פה זאת גם חלופה.

חוה ראובני: אם יבחרו בה התאגידים, מה טוב.

דניאל הרשקוביץ: מה לגבי התאונות?

דניאל הרשקוביץ: כל התאונות, או רק תאונות.

דניאל הרשקוביץ: .?

אתי בנדלר: זה חלק מהוראות התקנה הבאה.

אתי בנדלר: גם אני רשמתי לעצמי את השאלה הזאת.

חוה ראובני: תקנות התעבורה (תיקון מס'), התשע"ב-2012.

חוה ראובני: בתוקף סמכותי לפי סעיפים 65ד(ג) ו-(ה) ו-70(23א) לפקודת התעבורה (להלן – הפקודה), ובאישור ועדת הכלכלה של הכנסת לפי סעיף 65ד(ג) לפקודה ולפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז-1977, אני מתקין תקנות אלה: הוספת תקנות 587ב1 ו-587ב2 1.

חוה ראובני: אחרי תקנה 587ב לתקנות התעבורה, התשכ"א-1961, יבוא: 587ב1 "מדבקה".

חוה ראובני: במדבקה שיש להדביקה על כלי רכב שברשות תאגיד לפי סעיף 65ד(ג) לפקודה יתקיימו כל אלה: המדבקה תהיה מלבנית ומידותיה לא יפחתו מהמפורט להלן: ברכב מסוג 1M, 2M ו-1N - אורכה לא יפחת מ-10 ס"מ ורוחבה לא יפחת מ-40 ס"מ; ברכב מסוג N2, N3, M3 - אורכה לא יפחת מ-15ס"מ ורוחבה לא יפחת מ-50 ס"מ;

אבי שטיצר: הפוך.

אבי שטיצר: הרוחב והאורך התחלפו.

קריאה: גם קודם.

קריאה: אורכה וגובהה.

חוה ראובני: הרקע שלה יהיה לבן או צהוב והאותיות והספרות בצבע שחור או כחול; ייכתב עליה מספר טלפון מקוצר בן 3, 4 או 5 ספרות.

חוה ראובני: .

קריאה: אפשר להוסיף גם שתיים?

חוה ראובני: אפשר לומר עד 5 ספרות.

אתי בנדלר: המכיל לא יותר מ-5 ספרות.

מרדכי פדר: כולל הכוכבית.

חוה ראובני: כוכבית לא צריך לזכור.

מרדכי פדר: אתה מרשה כוכבית 12345, או רק כוכבית 1234?

זאב בילסקי: שזאת תהיה הצרה שלי.

חוה ראובני: ספרות לא כוללות כוכבית.

חוה ראובני: כוכבית זה לא משהו שצריך לזכור ולהסתכל על הרכב.

נחמן שי: הכוכבית זה צ'ופר.

חוה ראובני: ".

חוה ראובני: .

חוה ראובני: ומתחת למספר הטלפון ייכתבו המילים "איך אני נוהג/ת?

חוה ראובני: או "איך הנהיגה שלי?"" ;

שמעון סודאי: המושג הזה של "איך הנהיגה שלי" או "איך אני נוהג" נלקח מאירופה והגיע לכאן לישראל.

שמעון סודאי: אנחנו לא מתנהגים פה כמו באירופה.

שמעון סודאי: אם היינו מתנהגים כמו באירופה זה היה בסדר גמור.

שמעון סודאי: אני חושב שהמשפט הזה בשתי החלופות יוצר גירוי לנהג אחר להתלונן.

נחמן שי: מה אתה מציע?

שמעון סודאי: למה לא לרשום "רכב זה ביצע עבירת תנועה?

שמעון סודאי: תתקשרו".

שמעון סודאי: לא צריך יותר מזה.

נחמן שי: יותר אותיות.

נחמן שי: זה יותר מידי.

זאב בילסקי: שמעון, זה בסדר.

שמעון סודאי: אני שואל פה את האנשים שבחדר.

חוה ראובני: לא כל אחד יודע מה זו עבירת תעבורה.

שמעון סודאי: מה זה המילים "איך הנהיגה שלי"?

שמעון סודאי: בן אדם קיבל רישיון מהמדינה.

שמעון סודאי: הוא הגיע אלי..

נחמן שי: זאת אמירה ערכית.

נחמן שי: "איך הנהיגה שלי" זאת אמירה ערכית.

נחמן שי: זאת התרשמות.

חוה ראובני: נהג שעוקף הלוך וחזור וכל פעם מאותת.

חוה ראובני: הוא עושה את זה בלי סוף.

חוה ראובני: אתה נוסע אחריו 10 קילומטר וקיבלת סחרחורת.

חוה ראובני: אני לא חושבת שהוא עשה איזו שהיא עבירת תעבורה במישור הטכני.

נחמן שי: אנחנו נשאיר את זה כך.

חוה ראובני: גודל האותיות המופיעות עליה לא יפחת מהמפורט להלן: ברכב מסוג M1, M2 ו-N1 - אורכן לא יפחת מ-2.5 ס"מ ועוביין לא יפחת מ-1 ס"מ.

ערן ראובני: נדמה לי שהמילה "גובהן" צריך להיות פה.

ערן ראובני: לאות יש גובה, לא אורך.

קריאה: אולי גובה ורוחב.

ערן ראובני: עובי.

ערן ראובני: המילה "עובי" מופיעה.

ערן ראובני: את המילה "אורך" צריך להחליף במילה "גובה".

נחמן שי: תיקנו.

חוה ראובני: במקום אורכן יהיה גובהן.

חוה ראובני: "ברכב מסוג 2N, 3N ו-3M - גובהן לא יפחת מ-6 ס"מ ועוביין לא יפחת מ-1.5 ס"מ;.

חוה ראובני: גודל המספרים המופיעים עליה לא יפחת מהמפורט להלן: ברכב מסוג 1M, 2M ו-1N גובהם לא יפחת מ-4.5 ס"מ ועוביים לא יפחת מ-1 ס"מ; ברכב מסוג 2N, 3N ו-3M גובהם לא יפחת מ-6 ס"מ ועוביים לא יפחת מ-1.5 ס"מ; היא תודבק בחלק האחורי של הרכב, בצד שמאל – אני מבקשת להוסיף ככל הניתן – במקום הנראה לעין, ואם הדבר לא ניתן עקב היעדר מקום מתאים, תודבק המדבקה על הדלת הקדמית השמאלית של הרכב.

חוה ראובני: הכלל צריך להיות מאחורה, רצוי בצד שמאל.

חוה ראובני: זה מכיוון שלעולם ברכב שנוסע אחרי אותו רכב תמיד בצד שמאל שלו יהיה מישהו.

חוה ראובני: במקומות אחרים לפעמים יש, לפעמים אין.

חוה ראובני: יש כלי רכב שאי אפשר בצד שמאל מאחורה, לכן הכלל הוא קודם כל אחורי, אחר כך בצד שמאל ככל הניתן.

חוה ראובני: יש כלי רכב שאי אפשר להדביק מאחורה כי אין להם דופן אחורית משום מין וסוג.

חוה ראובני: אני חושבת על מכונית אשפה או על מערבל בטון.

חוה ראובני: באלה אין מנוס אלא להדביק את זה במקום אחר.

חוה ראובני: הברירה האחרת היא פשוט בדלת שמאל.

נחמן שי: בחרתם בדלת הקדמית השמאלית.

חוה ראובני: כן, בדלת הקדמית השמאלית.

נחמן שי: מה אתה אומר?

זאב בילסקי: מקובל עלי.

חוה ראובני: אחרת נצטרך להגיד להם..

איתן וכקמן: לא צריך להיות צד שמאל.

איתן וכקמן: אפילו לא צריך להיות כתוב צד שמאל.

איתן וכקמן: יש רכבים שלא ניתן.

איתן וכקמן: צריך שיהיה בחלק האחורי, אם במגן או במכסה בגאז'.

איתן וכקמן: לפעמים אי אפשר להדביק במגן.

נחמן שי: ממש לא.

נחמן שי: צריך להיות איזה שהוא סדר.

נחמן שי: העין שלך לא צריכה לחפש לאורך כל החלק האחורי של האוטו איפה זה, אם בימין, בשמאל או באמצע.

נחמן שי: ההרגל צריך להיות שמחפשים את זה בצד שמאל, שזה גם כיוון הנהיגה והנהג.

נחמן שי: היא מציעה עוד שתי אופציות בהנחה שבחלק מהמכוניות לא ניתן להדביק את המדבקה.

נחמן שי: אם תגיד שבכל מקום ניתן, אז תקבל את זה למטה, למעלה, בצדדים.

איתן וכקמן: כולם מדביקים את זה במרכז הרכב.

איתן וכקמן: תסתכלו היום בנוהל.

איתן וכקמן: כולם במרכז הרכב, חוץ ממצב שיש משהו יוצא דופן.

נחמן שי: אתם העדפתם משמאל, נכון?

חוה ראובני: העדפה היא לשמאל.

חוה ראובני: אם אי אפשר משמאל, אז מקום אחר מאחורה.

אתי בנדלר: מה הניסוח שאת מציעה?

חוה ראובני: אני מבקשת להוסיף אחרי המילים "בצד שמאל" את המילים "ככל הניתן".

שמעון סודאי: החוק עבר.

שמעון סודאי: כרגע מונחות התקנות.

שמעון סודאי: מחר בבוקר צריכים להתחיל לעבוד.

שמעון סודאי: ב-19 מגיעים החגים וצי רכב של 1000 מכוניות.

שמעון סודאי: .

נחמן שי: אתה מבקש עוד 10 ימים.

נחמן שי: תיכף נגיע לזה.

שמעון סודאי: אנחנו צריכים להתארגן.

אתי בנדלר: החוק קבע מתי הוא ייכנס לתוקפו.

חוה ראובני: ב-16 זה ראש השנה.

אתי בנדלר: לא, אי אפשר.

נחמן שי: אומרת היועצת המשפטית שגם אם אני מבית הלל ולא מבית שמאי אני לא יכול לתת לך עוד 10 ימים.

זאב בילסקי: החוק קבע 6 חודשים.

נחמן שי: צריך להחזיר את זה לחקיקה ראשית למליאה.

נחמן שי: יושב-ראש הכנסת ממש ישמח שנביא לו חוק 24 שעות לפני יציאת הכנסת לפגרה, נכון?

אתי בנדלר: הוא יכול לשמוח יותר, אני אשמח פחות.

נחמן שי: תהיה בכל מקרה תקופת חסד בכל ארגון עד שהדבר הזה ייכנס.

נחמן שי: ככה זה בחיים.

אתי בנדלר: אפשר להצביע על 587ב1.

נחמן שי: הצבעה

נחמן שי: נגד – אין

נחמן שי: אושר

לאה ורון: חבר הכנסת בילסקי הצביע במקום חבר הכנסת ישראל חסון.

אתי בנדלר: אושר בשינויים.

חוה ראובני: 587

חוה ראובני: ב2 דוח תקופתי ומידע על נהג (א) מדי שנה ולא יאוחר מיום 31 בינואר בכל שנה ימסור תאגיד כהגדרתו בסעיף 65ד לפקודה, לרשות, דוח לשנה שלפניה שיכלול פרטים כמפורט להלן: מספר התלונות שקיבל כל נהג בתאגיד או מי שהנהג הרשה לו לנהוג ברכב של התאגיד, מהות התלונה ואופן הטיפול בה; מספר תאונות הדרכים - כאן אני מבקשת להוסיף שבה נהרג אדם או נחבל של ממש – שבהם היה מעורב כל נהג בתאגיד או מי שהנהג הרשה לו לנהוג ברכב של התאגיד.

אתי בנדלר: זה מחויב.

אתי בנדלר: אני התכוונתי להעיר את זה.

חוה ראובני: אנחנו מדברים על דיווחים סטטיסטיים.

אתי בנדלר: דיווחים כאמור בתקנה זו לא יכללו מידע שיש בו כדי לזהות את האדם אליו מתייחסים הדיווחים.

נחמן שי: מה ייכלל בדיווח?

חוה ראובני: סטטיסטיקה.

נחמן שי: הוא יגיד שיש לו 7 נהגים שעברו.

נחמן שי: .?

חוה ראובני: שיש לו נהג אחד שיש לו כך וכך ותלונות, לנהג אחד 0 ולנהג אחר.

חוה ראובני: .

צבי יוזנט: ומה הפעולות שנקטנו.

נחמן שי: לא באופן שהוא יסגיר אותו.

חוה ראובני: לא רק שזה לא יהיה שמי, זה לא יכלול משהו שיהיה בו כדי לזהות.

אתי בנדלר: זאת אומרת שלא יהיה כתוב מנכ"ל החברה.

נחמן שי: או עובד החברה.

אתי בנדלר: עובד החברה זה ברו.

אתי בנדלר: זה לא מזהה, אלא אם כן יש עובד אחד.

צבי יוזנט: הרי יודעים את זה כי כל חברה מדווחת.

צבי יוזנט: ממילא יש את השם של החברה.

אתי בנדלר: לא יכלול מידע שיש בו כדי לזהות את האדם.

אתי בנדלר: .

חוה ראובני: אליו מתייחסים הדיווחים.

עדנה צונץ: אלא אם כן יטפל קצין הבטיחות באופן הראוי ביותר.

זאב בילסקי: זה משהו אחר.

זאב בילסקי: יש פה את הדיווחים ואת הטיפול של קצין הבטיחות.

נחמן שי: זה לא מפריע.

נחמן שי: כאן מדובר שהוא מוציא מידע מסוים מתוך הארגון החוצה.

נחמן שי: משרד המשפטים ביקש שהמידע הזה יהיה מצומצם.

חוה ראובני: אף שמהחוק נובע שהמידע לא יכול להיות מזוהה.

אתי בנדלר: בכל מקרה ראוי היה להבהיר את הדברים.

נחמן שי: אם היועצת המשפטית חשבה שזה ראוי, אז זה..

אתי בנדלר: אלו שתי ההערות שהיו לי.

אתי בנדלר: אחת לגבי השמות, השנייה לגבי מה היא תאונה.

נחמן שי: מי בעד 587ב2?

נחמן שי: בעד – פה אחד

נחמן שי: נמנעים – אין אושר

אתי בנדלר: תחילתן של תקנות אלה ביום 19 בספטמבר 2012.

אתי בנדלר: כמובן שיתווסף התאריך העברי.

נחמן שי: מתנה לחג.

דוד קינג: אני מברך את כולם על כך שעבר החוק.

דוד קינג: עשינו כל מה שאמרתם.

דוד קינג: מ-2006 אני מקיים את הנוהל הזה.

דוד קינג: יש פה כמות רכבים, סטטיסטיקות.

דוד קינג: עכשיו אני שואל מה אני עושה עם זה, מה התועלת שתצא לנו, לאזרחים, מזה.

דוד קינג: העברתי את החומר.

דוד קינג: יש לי מ-2006 400 רכבים ו-70 תלונות.

דוד קינג: כולם תוחקרו.

דוד קינג: דיברתי אישית עם כולם.

דוד קינג: לאנשים נלקחו הרכבים.

דוד קינג: מה אני עושה עם החומר הזה?

דוד קינג: תיקנתם תקנה.

דוד קינג: מה עושים עם זה?

דוד קינג: עפיפון?

דוד קינג: מוחאים כפיים?

דוד קינג: חבר'ה, צריך להקים.

דוד קינג: .

נחמן שי: אתה בדיוק הגעת לשלב שבו יוזם החוק רוצה לסיים ולהסביר לך למה צריך את החוק הזה.

זאב בילסקי: השאלה שלך מאוד טובה.

זאב בילסקי: על עצם השאלה ועל הפעולות שתיארת אני מברך אותך.

זאב בילסקי: אני רוצה להסביר מילה אחת לגבי המהות של החוק.

זאב בילסקי: אני נכנסתי לחוק הזה תודות לאנשים מופלאים שעברו את הנורא מכל בעצמם, מאוגדים בעמותה שנקראת "אנשים באדום".

זאב בילסקי: לקחתי את המושכות והבאתי את זה עד לרגע הזה, מתוך התייחסות בכבוד לאנשים שכבר שילמו את המחיר ועושים היום את הכל כדי שאנשים נוספים לא ישלמו את המחיר.

זאב בילסקי: החוק הזה מבוסס על אדם אחד.

זאב בילסקי: הוא הבסיס של כל החוק.

זאב בילסקי: עליו זה ייפול או יתקדם.

זאב בילסקי: זה קצין הבטיחות.

זאב בילסקי: מתוך החקיקה של החוק הזה למדתי הרבה מאוד על עבודת קציני הבטיחות.

זאב בילסקי: ישבתי איתם, דיברתי איתם לא פעם.

זאב בילסקי: יש לי הרבה מאוד מחשבות לגבי מעמדו של קצין הבטיחות, כשמצד אחד יש את מנהל החברה שאומר לו לבוא, מצד שני יש את חובתו המקצועית כשהוא רואה את הצמיגים שחוקים או כל מה שקורה.

זאב בילסקי: אני תוך כדי חקיקת החוק ראיתי הרבה מאוד חברות שבלי החוק ובלי שום דבר לקחו את העסק ברצינות, תחקרו ולקחו רכבים.

זאב בילסקי: יש מקומות שבהם הורידו את עקומת תאונות הדרכים בחברה כתוצאה מנוהל 6.

זאב בילסקי: שמעתי את כל אותם אנשים שהסבירו לי שאני איש של פלסטרים.

זאב בילסקי: יש כל מיני עיתונאים שכתבו כמה אני לא מבין בעסק, כמה לא יצא מזה שום דבר.

זאב בילסקי: רק האנשים התמימים שלא מבינים הם האנשים שמקדמים את הדברים.

זאב בילסקי: בגלל אלה שכבר יודעים הכל, ראו הכל אנחנו חיים עם 400 הרוגים כל שנה.

זאב בילסקי: אם אנחנו חוסכים קצת זה הרבה בגלל סוגי הרכב שעולים על הכביש, שהם סוגי רכב אחרים לעומת מה שהיה פעם.

זאב בילסקי: זה מה שמוריד הרבה את תאונות הדרכים.

אבי שטיצר: מוריד את הנפגעים, לא את התאונות.

צבי יוזנט: גם תאונות.

זאב בילסקי: כל תאונה זה אחר כך נפגע.

זאב בילסקי: בוא נאמר תאונות.

זאב בילסקי: אנחנו עשינו פה נוהל שהפך לחוק שיש לו סיכוי.

זאב בילסקי: הייתי רוצה לתת לנוהל הזה סיכוי.

זאב בילסקי: אם הייתה במדינת ישראל אפשרות לאגף התנועה, לאדון ברונו ידידנו הטוב, לקבל עוד 5000 שוטרים עם ניידות, עם מצלמות, מה אני אגיד לך, יכול להיות שהיינו מביאים בשורה לעולם.

זאב בילסקי: אני מכיר את משטרת ישראל.

זאב בילסקי: למשטרת ישראל יש היום 27 אלף 340 שוטרים בשביל הכל.

זאב בילסקי: כל יום מטילים עליה משימה נוספת.

זאב בילסקי: כל יום המשטרה צריכה לעשות.

זאב בילסקי: כל חוליי החברה הישראלית זה משטרה.

זאב בילסקי: כשאבי נאור הקים את "אור ירוק" הוא כתב לשינוי תרבות הנהיגה.

זאב בילסקי: אמרתי לו, אבי, אתה יודע מה, תוריד את הנהיגה, בוא נעשה משהו לשינוי התרבות.

זאב בילסקי: אנחנו חיים פה במדינה שהתרבות שלה לוקה ב-0.

זאב בילסקי: אנשים מרשים לעצמם לעשות מה שלא היו מרשים בכל מקום אחר.

זאב בילסקי: אנחנו רואים את זה על הכביש.

זאב בילסקי: זה לא סתם.

זאב בילסקי: אותם בריונים שאנחנו רואים על הכביש הם בריונים.

זאב בילסקי: הם עושים את זה במגרש הכדורגל, הם מרשים לעשות את זה על הכביש.

זאב בילסקי: אם יכולתי להביא את המשטרה לא הייתי צריך את החוק הזה.

זאב בילסקי: אני פה נעזר בציבור.

זאב בילסקי: אנחנו נתאזר כולנו בסבלנות, ננשוך שפתיים.

זאב בילסקי: חלק יהיו סתם תלונות.

זאב בילסקי: אם יהיה נהג שנקבל עליו תלונה אחת אחרי השנייה בחדרה, פעם ברעננה ופעם באילת אנחנו נטפל בו ברצינות.

זאב בילסקי: ניקח לו את האוטו, נוציא אותו.

זאב בילסקי: יכול להיות שחסכנו חיים של בן אדם.

זאב בילסקי: תראו לי כל אלה שיושבים פה כמה פעמים בחיים שלכם יצא לכם לחסוך חיים של בן אדם.

זאב בילסקי: לא קצת כסף, חיים של בן אדם.

זאב בילסקי: כל שבוע אני בבית לוינשטיין.

זאב בילסקי: אם אתם לא מאמינים, אני אקח אתכם לשם.

זאב בילסקי: תראו מה קורה לאנשים האלה.

זאב בילסקי: תראו את אותם נהגים בריונים שפגעו לא רק בחיים שלהם אלא באלה שנסעו ממול.

זאב בילסקי: אני שמעתי היטב את מועצת המובילים.

זאב בילסקי: אני אומר לכם שמכל מלמדיי השכלתי.

זאב בילסקי: אני אבוא בדברים עם הרשות שכעבור שנתיים יתקיים פה דיון לאור הלקחים שהפקנו מאימוץ התקנות ומהחוק.

זאב בילסקי: הדיון הזה יכלול את כל הסטטיסטיקות שתתקבלנה.

זאב בילסקי: אנחנו נשב ונדון.

זאב בילסקי: היה ונראה כעבור שנתיים שיכול להיות שכל מה שהתעסקנו אלה דברים זוטרים, לא שווים שום דבר, אז מי שישב פה יהיה מספיק אמיץ כדי להגיד שהגענו לסוף הדרך.

זאב בילסקי: אני אומר לכם שמתוך מה שראיתי בחברות רציניות, מקציני בטיחות רציניים החוק הזה.

זאב בילסקי: .

זאב בילסקי: אני תחקרתי את זה בצבא, בחיל האוויר.

זאב בילסקי: מה שהצבא עשה בחיל האוויר עם נוהל 6, שהיום זה הופך להיות לחוק, יכול להיות סימן.

זאב בילסקי: אם תיקחו את החברה המרכזית למשקאות ואת מה שהיא עשתה עם משאיות, עם נהגים אתם תראו לאיזה הישגים הם הגיעו כתוצאה מזה.

זאב בילסקי: אנחנו נדאג לדבר גם עם משרד התחבורה על-מנת שיפרסם את הנוהל, כדי שאנשים ידעו על מה הם מתלוננים, כדי לנסות ולחנך אנשים לתרבות של לא לראות ולעזוב.

זאב בילסקי: אני רוצה להודות לחברים הטובים שלי ב"אנשים באדום".

זאב בילסקי: אני רוצה להודות לכם על היוזמה.

זאב בילסקי: אני רוצה להודות לקציני הבטיחות של מדינת ישראל, לאנשים שעושים את העבודה.

זאב בילסקי: אני מרגיש שאני שותף שלכם, שאני חבר שלכם.

זאב בילסקי: אנחנו נמשיך הלאה.

זאב בילסקי: אני רוצה להזמין את כל מי שיש לו רעיונות טובים לפנות אלי, לא לבזבז את הזמן.

זאב בילסקי: אם אני רואה הצעת חוק שנראית לי מקדמת נעשה את זה.

זאב בילסקי: תודה אחרונה ליושב-ראש הישיבה שהסכים לעזוב את כל מה שהוא עשה, לבוא לפה ולהיות שותף להעברת התקנות.

זאב בילסקי: תודה רבה לכם.

נחמן שי: תודה, חברים.

נחמן שי: תודה רבה.